**«Падарожжа па краіне** **Мая Беларусь»**

**Мэта:**

 -выхаванне пачуцця патрыятызму і павагі да сваёй Радзімы.

**Задачы:**

-стварыць умовы для пашырэння ўяўленняў вучняў аб роднай краіне, фарміравання жадання больш ведаць аб мінулым і сучасным свайго краю;

-садзенічаць развіццю мовы дзяцей;

-стварыць умовы длявыхавання любові да Бацькаўчшыны.

**Абсталяванне:** фанаграма “мінус адзін” песні “Белавежская пушча” (муз. А.Пахмутавай),аўдыязапіс песні “Люблю наш край” на словы К.Буйло; лялькі для пастаноўкі казкі; выстава дзіцячых малюнкаў “Любімы куток Беларусі”; выявыбеларускай прыроды (на дошцы).

**Ход мерапрыемства**

*Гучыць фанаграма “мінус адзін” песні “Белавежская пушча”.*

Вучань.

Мая Беларусь!

Край Дняпра і Палесся,

Празрыстых азёраў і рэк,

Айчына бунтарскай купалаўскай песні,

Што ў сэрца запала навек.

Край фабрык, машын

І сівой Белавежы

Са сцежкамі дужых зуброў.

Як Нёман-магутны,

Як Нарач –бязмежны

І звонкі, як струны бароў…

(Пятро Прызодзька)

*Выходзяць хлопчык ідзяўчынка ў беларускіх нацыянальных касцюмах-беларус і беларусачка.*

Беларус.

Сёння мы з вамі адправімся ў падарожжа па цудоўнай беларускай зямлі,але спачатку весветлім , чаму наша зямля мае такую прыгожую назву-Беларусь.

*Вучні выказваюць свае меркаванні: сярод беларусаў шмат людзей са светлымі валасамі; нашы продкі аддавалі перавагу беламу адзенню; белыя буслы, якіх дагэтуль нямала ў Беларусі*, *сталі яе сімвалам.*

Вучань.

Белая Русь мая!

Чыстая ты мая!

Родная ты мая!

Белыя гоні бульбы,

Белыя косы дзяўчат.

Воблакаў белых над Бугам

Вечны парад.

Белых грыбоў кашолкі,

Белыя плечы бяроз,

Белыя россыпы золкіх

Чыстых світальных рос.

Белых туманаў плыні,

Белыя вершы буслоў.

Ціхая завадзь Бялыніч,

Рык белавежскіх зуброў.

Вейкі рамонкаў белых,

Белыя грывы завей.

Чыстыя душы смелых,

Простых тваіх людзей.

(Уладзімір Скарынкін)

**Віктарына “Мінулае і сучаснае”**

*Дзецям прапануюцца пытанні і заданні* *аб мінулым Беларусі і яе сучаснасці:*

1.Назавіце асноўны Закон Рэспублікі Беларусь. (Канстытуцыя).

2.Дапоўніце сказ: Беларусь-край блакітных…(рэк і азёр).

3.Беларусь дасталася нам ад нашых бацькоў, а ім ад іх бацькоў-нашых дзядоў. Таму Беларусь называецца…(Бацькаўшчынай).

4.Назавіце беларускага першадрукара.(Францыск Скарына).

5.Назавіце дзяржаўныя сімвалы Рэспублікі Беларусь. (Герб, сцяг, гімн).

6.Назавіце абласныя цэнтры Рэспублікі Беларусь.(Брэст, Віцебск, Гродна, Гомель,Магілёў,Мінск).

7.Назавіце самы старажытны горад Беларусі.(Полацк).

8.Назавіце ўсходнеславянскія плямёны, якія лічацца продкамі сучасных беларусаў.(Крывічы, дрыгавічы, радзімічы).

Беларусачка.

Беларуская мова прыгожая, сакавітая, лагодная.

Беларус.

Мы, беларусы,павінны шанаваць яе, берагчы і ўзбагачаць.

Вучань.

Мова…

Родная мова

У марах, у песнях, у снах.

Мае ў ёй кожнае слова

Свой колер, і смак, і пах.

Зліваюцца гукі ў словы

І ў рэчышчыроднай мовы,

Як рэкі ў мора, цякуць,

І думкі мае плывуць

На хвалях і дзён, і начэй

Да сэрцаў людскіх і вачэй.

(Анатоль Грачанікаў)

Беларус.

Мы, беларусы, ганарымся, нашымі выдатнымі пісьменнікамі: Янкам Купалам, Якубам Коласам…

Беларусачка.

Максімам Багдановічам, Элаізай Пашкевіч, Канстанцыяй Буйло. Свае творы яны прысвяцілі роднаму краю, яго гісторыі, яго прыродзе.

Беларус.

На словы вядомых беларускіх паэтаў была напісана музыка і створаны песні.

*Гучыць песня “Люблю наш край” на* *словы К. Буйло.*

Беларусачка.

Любіць беларускі народ працаваць, спяваць, а яшчэ любіць і пагуляць.

**Гульня “Гарлачык”.**

Дзеці сядзяць у крузе на кукішках- гэта “гарлачыкі”. Па крузе ходзіць “пакупнік”. Спыніўшыся каля каго-небудзь, ён пытаецца: “Колькі каштуе гарлачык?” “Гарлачык” адказвае:

За гарлачык гэты

Дай нам зусім крышку:

Каб ніколі не хварэць,

Маннай кашы лыжку.

Пасля гэтых слоў дзіця-“гарлачык” паднімаецца на ногі і бяжыць па крузе ўадным напрамку, а “пакупнік”-насустрач яму. Кожны імкнецца заняць свабоднае месца. Той, хто спазняецца, становіцца пакупніком.

Беларус.

Прырода-наш вялікі дом, без якога б немагчыма жыццё чалавека.

Беларусачка.

Беларусам пашанцавала на прыгажосць і непаўторнасць краявідаў.

*Звяртае ўвагу на выставу дзіцячых малюнкаў “Любімы куток Беларусі”.*

*Вучань чытае верш А. Грачанікава* “Беларускія краявіды”.

Беларускія краявіды…

Перазвоны азёр і бароў.

Над палеткамі бульбы і жыта-

Песня велічных курганоў.

Гэта наша зямля дарагая,

Гэта нашы лугі і палі,

Над якімі спрадвеку лунае бусел-

Сімвал бяссмерця зямлі.

**Віктарына “Прырода зямлі беларускай”.**

* Якое з нашых дрэў самае даўгавечнае?
* Якія дрэвы растуць у хвойных лясах?
* Якое дрэва самае распаўсюджанае ў змешаных лясах?
* Якія кветкі пасля зімы з’яўляюцца першымі?
* Па якой вадзяной кветцы можна прадказаць змену надвор’я?
* Якія птушкі начуюць зімой, закапаўшыся ў снег?
* Якая птушка выводзіць птушанят зімою, у люты мароз?
* Якая балотная ягада можа замяніць лімон?
* Што за звер: не рыба, а плыве, не конь, а ходзіць, не піла, а рэжа?
* Якія расліны і жывёлы занесены ў Чырвоную кнігу Беларусі?

Беларус.

Малайцы! Вы добра ведаеце родную прыроду, а значыць, можаце стаць сапраўднымі яе абаронцамі.

**Беларусачка.**

Багатая наша мова на прыказкі.Ужо няма тых людзей, якія прыдумалі гэтыя трапныя выразы, а прыказкі працягваюць жыць.

*Вучні па чарзе называюць* *прыказкі.*

Напрыклад:

* Няма смачнейшай вадзіцы, як з роднай крыніцы.
* Усякай птушцы сваё гняздо міла.
* Радзіма-матка, чужына-мачыха.
* Роднаму зямелька, як зморанаму-пасцелька.
* У сваім краі,як у раі.
* Кожнаму свій куток мілы.
* Усюды добра, а дома лепей.

Беларус.

Беларускі народ склаў мноства прыгожых казак. З дзіцячых гадоў яны вучаць чалавека адрозніваць дабро ад зла.

Беларусачка.

Прапануем вашай увазе беларускую народную казку “Першае яечка”.

*Вучні паказваюць інсцэніроўку казкі* *пры дапамозе лялек*.

Беларус.

Вось і скончылася наша падарожжа.

Беларусачка.

Мы ўбачылі, якая прыгожая наша Бацькаўшчына!

Беларус.

І мы павінны яе берагчы!

Беларусачка.

Каб гэту прыгажосць убачылі наступныя пакаленні.

Вучань.

Слаўлю я свій край любімы,

Незгасальную зару.

Як ты сэрдцу майму міла,

Дарагая Беларусь.

Залацістыя прасторы

Незлічона ясных зор,

Рэкі, ціхія азёры,

Галасісты шумны бор!

Ты нас ласкай атуліла,

І я ў шчасці гавару:

Як ты сэрдцу майму міла,

Дарагая Беларусь!

(Пятрусь Броўка)